b'\n_START_ARTICLE_\nFetitxisme de la mercaderia\n_START_PARAGRAPH_\nFetitxisme de la mercaderia \xc3\xa9s una expressi\xc3\xb3 encunyada per Karl Marx amb la qual defineix el fenomen sociopsicol\xc3\xb2gic que es d\xc3\xb3na en una societat productora de mercaderies, en qu\xc3\xa8 aquestes aparenten tindre una voluntat independent dels seus productors, \xc3\xa9s a dir, fantasmag\xc3\xb2rica._NEWLINE_Segons Marx, les relacions entre les persones es converteixen en relacions entre objectes, en ser una caracter\xc3\xadstica del sistema capitalista la producci\xc3\xb3 i intercanvi de mercaderies. En aquest context, els \xc3\xa9ssers humans acaben convertint-se, tamb\xc3\xa9, en un objecte, ja que la seva for\xc3\xa7a de treball esdev\xc3\xa9 una mercaderia m\xc3\xa9s que pot ser venuda i comprada.'